**Referat af bestyrelsesmøde den 23. maj 2022**

**Tilstede:** Anne, Susanne, Margit, Karla og Karen.

1. **Status på klubbens økonomi**

Karla gennemgik klubbens økonomi.

På projektkontoen er der kr. 27.379 og på driftskontoen ca. kr. 32.700.

Modeshowet har haft en indtægt på tøjsalg og salg af billetter på ca. kr. 9.000. Tøjsalget indbragte alene kr. 1.121. På udgiftssiden mangler der betaling til Økologiens Have, så der er ikke en endelig opgørelse over indtægter til donation. Der er betalt annonceudgifter på kr. 2.365.

Live stream har haft en indtægt på godt kr. 3.000.

Der mangler kontingent betaling for to nye medlemmer. Det blev aftalt, at der skal betales 2/3 kontingent for 2022 og fuld kontingent for 2023. Karla sørger for opkrævning.

Økonomien ser fin ud og det vil være muligt at flytte flere midler fra driftskontoen over på projektkontoen, idet der ikke er behov for så mange midler på driftskontoen.

1. **Beslutning om donationer for 2022**

KPD har udarbejdet følgende forslag til donationer for 2022:

* Støtte til MtW (Moving the World to end Hunger), som vi er tilmeldt i år. Donationen går til skolemadsprogram i Burkino Faso
* Støtte til WWL (Women, Water and Leadership). Donation til rent vandprojekter I samarbejde med SI International.
* Støtte til videreuddannelse af piger i Cambodia. Organisationen i Cambodia arbejder i særlig grad med piger og unge kvinders videregående uddannelse efter grundskolen, hvor de betaler for bøger, afgifter m.v. ca. 1.500 dollar pr. år.
* Lokal støtte til de kvinder og børn fra Ukraine, som kommer til Odder Kommune som flygtninge. Herunder samarbejde med frivillige organisationer i Odder og Odder Kommune.

Der er foreløbig doneret kr. 15.000 til aktiviteter for ukrainske kvinder og børn til Børne-og Familiecentret, Odder Kommune, som står for fordeling af midlerne. Overskuddet fra modeshowet vil også blive doneret til Børne-og Familiecentret og eventuelt rundet op til et større beløb. Susanne tager kontakt til centret med henblik på at undersøge behovet og tidspunkt for donationen.

Rotary i Odder har doneret kr. 3.000 til MtW.

Det blev vedtaget, at de tre øvrige forslag til donationer for i år vil blive efterkommet. Beløbets størrelse på donationerne (min. 10.000kr/projekt) vil blive endelig afgjort, når der er fuldt overblik over projektmidlerne. Herunder en status på donationerne i 2021.

**2 a) Forslag fra Trivselsudvalget**

Trivselsudvalget var kommet med gode forslag til at skabe sammenhængskraft i klubben.

* Trivelsudvalget har foreslået, at der laves en mentorordning for nye medlemmer, hvor to ”gamle” soroptimister bliver tilknyttet en ny. Forslaget anbefales af Anne til Extension og kan medindtænkes i vores rettelser til klubreglementet
* Derudover har udvalget foreslået Blue Hour – dvs. at vi mødes tre kvarter før vores klubmøder og har socialt samvær. Margit undersøger mulighed for at kunne mødes på Spektrum. Forslaget gennemføres som forsøg i resten af 2022.
* Debatmøderne fortsætter udvalget også i efteråret 2022.
* Alle opfordres til at sende invitationer rundt til f.eks. museumsbesøg, biografture m.m.

Trivselsudvalget opfordres til at indføje de nye tiltag i udvalgsskabelonen.

1. **De nye SI-love og vedtægter fra 2023. Planlægning af det videre arbejde i klubregi.**

På L og R -mødet blev de nye klublove vedtaget. Anne retter klublovene til med vores navn, nummer m.m. Vores nuværende klubreglement blev gennemgået og der var forslag til formuleringsændringer affødt dels af de nye klublove og dels af vores praksis. Anne kommer med udkast til et nyt klubreglement, som herefter drøftes i bestyrelsen. Både klublove, -vedtægter og -reglement skal med på generalforsamlingen.

Beskrivelserne af de enkelte udvalg kan vedlægges klubreglementet som bilag sammen med Årshjulet.

1. **PR -hvem er ansvar og status på materiale om SI Odder**

PR-udvalget opfordres til at udarbejde skabelon med beskrivelse af deres funktion og opgaver - eventuelt en PR-strategi, således at alle er bekendt med, hvad der skal foretages i forbindelse med arrangementer og events.

Anne bringer det videre.

Der er udarbejdet en foreløbig liste over steder til opsætning af plakater.

Vi har materiale om Soroptimist International, men mangler særskilt materiale om SI Odder.

1. **Eventuelt**

* Anne udarbejder oversigt over hvilke medlemmer, der er på valg. Der skal findes ny præsident elect og kasserer.
* Fint modeshow med god stemning. Arrangementet har potentiale til yderligere udvikling
* Vi deltager i Kræmmermarked d. 6. august. Karla indbetaler til bod.
* Nyt medlem er undervejs

1. **Næste møde**

Næste møde er aftalt til d. 12. september kl. 19. hos Karla.

Ref. 25/5 2022 KS